jkorsvik/nowiki_second_scrape_merged huggingface dataset:
Aiming for Enrike

Aiming for Enrike er en norsk musikkduo fra Oslo, som spiller musikk beskrevet som progressiv fuzzpop. De har siden Segway Nation-albumet gitt ut platene sine på plateselskapet Name Music. Navnet er en referanse til Enrique Iglesias.


== Medlemmer ==
Simen Følstad Nilsen - Gitar
Tobias Ørnes Andersen - Trommer


== Diskografi ==
Mao Miro (2012)
«Aiming for Enrike», EP (2013)
Segway Nation (2016)
Las Napalmas (2017)
Music for working out (2020)[1]


== Referanser ==


== Eksterne lenker ==
(en) Offisielt nettsted 
(en) Aiming for Enrike på Discogs 
(en) Aiming for Enrike på MusicBrainz 
(en) Aiming for Enrike på SoundCloud 
(en) Aiming for Enrike på Spotify
Stevnemøtet

Stevnemøtet (originaltittel An Affair to Remember) er en amerikansk romantisk komedie fra 1957, regissert av Leo McCarey. Cary Grant og Deborah Kerr spiller hovedrollene. Filmen ble spilt inn i CinemaScope og DeLuxe Color og distribuert av filmselskapet 20th Century Fox. Det er en nyinnspilling av McCareys dramafilm Stevnemøte fra 1939, med Irene Dunne og Charles Boyer i hovedrollene.
Filmen ble nominert til fire Oscar-priser for beste kinematografi (Milton Krasner), beste kostymedesign (Charles LeMaire), beste originalmusikk (Hugo Friedhofer) og beste sang («An Affair to Remember (Our Love Affair)»). Det amerikanske filminstituttet (AFI) har kåret Stevnemøtet til filmhistoriens 5. beste kjærlighetsfilm fra USA.


== Handling ==
Den kjekke playboyen Nickie Ferrante (Cary Grant) og den vakre nattklubbsangeren Terry McKay (Deborah Kerr) er begge er gift på hver sin kant. En dag treffes de på en båttur, og det oppstår kjærlighet ved første blikk. For å teste kjærligheten inngår de et løfte om å møtes igjen på toppen av Empire State Building om seks måneder. En bilulykke hindrer henne fra å dukke opp, og Nickie frykter at hun ikke elsker ham tilbake. Imidlertid oppdager han at Terry er blitt lam på grunn av ulykken, og han besøker henne hjemme, hvor de blir et par.


== Medvirkende ==
Cary Grant som Nicolò «Nickie» Ferrante
Deborah Kerr som Terry McKay
Marni Nixon som Terry McKays sangstemme
Richard Denning som Kenneth Bradley
Neva Patterson som Lois Clark
Cathleen Nesbitt som bestemor Janou
Robert Q. Lewis som seg selv
Charles Watts som Ned Hathaway
Fortunio Bonanova som Courbet


== Referanser ==


== Eksterne lenker ==
(en) Stevnemøtet på Internet Movie Database 
(no) Stevnemøtet hos Filmfront 
(sv) Stevnemøtet i Svensk Filmdatabas 
(da) Stevnemøtet i Danmark Nationale Filminstitut 
(fr) Stevnemøtet på Allociné 
(nl) Stevnemøtet på MovieMeter 
(en) Stevnemøtet på AllMovie 
(en) Stevnemøtet på Turner Classic Movies 
(en) Stevnemøtet på Rotten Tomatoes
Panama under VM i friidrett 2013

Panama deltok under VM i friidrett 2013 (utendørs) fra 10. august til 18. august 2013 i Moskva i Russland.


== Resultater (ufullstendig) ==
(Q – kvalifisert, NM – intet gyldig resultat, SB – sesongbeste)


=== Menn ===
Bane- og landeveisøvelser


== Referanser ==
Forset skole

Forset skole er en barneskole i Vestre Gausdal i Gausdal kommune. Den hadde 112 elever og 22 lærere i skolerådet 2021–22.


== Referanser ==
Honduras under VM i friidrett 2013

Honduras deltok under VM i friidrett 2013 (utendørs) fra 10. august til 18. august 2013 i Moskva i Russland.


== Resultater ==
(Q – kvalifisert, NM – intet gyldig resultat, SB – sesongbeste)


=== Menn ===
Bane- og landeveisøvelser


== Referanser ==
Hope Hicks

Hope Charlotte Hicks (født 21. oktober 1988 i Greenwich i Connecticut i USA) er en politisk informasjonsrådgiver som fra september 2017 til februar 2018 var kommunikasjonssjef i Det hvite hus under president Donald Trump, og fra 9. mars 2020 rådgiver til presidenten  (Counselor to the President). Under innspurten av den amerikanske presidentvalgkampen høsten 2020 ble hun testet positiv for koronaviruset som kan føre til Covid-19. Videre viste det seg 2. oktober at presidenten og hans kone også hadde fått viruset og gikk i karantene. 


== Liv og virke ==


=== Bakgrunn ===
Hope Hicks er datter av Paul Burton Hicks III, sjef for et lobbyistselskap i Washington D.C., og hans hustru Caye Ann (Cavender) Hicks. Hun vokste opp i Greenwich i Connecticut. I barne- og ungdomsårene var hun modell og sammen med sin eldre søster medvirket hun blant annet i en Ralph Lauren-kampanje. 
Hun fullførte Greenwich High School i 2006 før hun studerte engelsk ved Southern Methodist University i Dallas i Texas, med eksamen i 2010. 


=== Karriere ===
Hope Hicks arbeidet i PR-byrået Zeno Group i New York, og fra 2012 i PR-firmaet Hiltzik Strategies i New York, blant annet for Ivanka Trumps moteselskap og senere for andre selskaper innen Trump-gruppen. I 2014 gikk hun inn i en stilling i Trump Organization, fra januar 2015 som pressesekretær for Donald Trump da han forberedt sitt presidentkandidatur i 2016.
Etter at Trump ble valgt til president, var hun fra januar 2017 ansatt som ansvarlig for «strategisk
kommunikasjon» og ble i september 2017 utnevnt til kommunikasjonssjef i Det hvite hus. Hun trakk seg fra denne stillingen i februar 2018.Tidlig 2019 startet Hicks i en jobb med offentlighetsarbeid hos 21st Century Fox, som også er eier av Fox News Channel Fra 9. mars 2020 arbeidet hun atter for Det hvite hus, som rådgiver til presidenten  (Counselor to the President).
Koronavirus: 1. oktober 2020 ble det kjent at hun hadde testet positiv for SARS-CoV-2. Presidenten og kona Melania Trump ble derpå også testet. Noen timer senere skrev president Trump i en tweet at både han og førstedamen også hadde testet positiv og at begge umiddelbart hadde gått i karantene. Det viste seg snart at en god del flere personer som arbeidet for Det hvite hus, eller nylig hadde vært på tilstelninger der, var blitt smittet.


== Referanser ==


== Eksterne lenker ==
(en) Hope Hicks – kategori av bilder, video eller lyd på Commons 
(en) Hope Hicks på Internet Movie Database
Oppebørsel

Oppebørsel er et uttrykk fra dansk som brukes om innkassering eller mottak av noe, spesielt offentlige avgifter. Også summen som innkasseres eller mottas kan kalles oppebørsel. I Norge ble det særlig brukt innen forvaltning fra Christian IVs tid og fram til 1814. Visse områder var omtalt som oppebørselsdistrikter, da områder som innkasserte verdier.


== Referanser ==
Quodlibet

Quodlibet (fra latin quod libet, «etter behag») er en musikalsk satstype der flere melodier som opprinnelig ikke hører sammen framføres samtidig i hver sin stemme. Quodlibet er dermed en form for polyfon sats og fritt kontrapunkt.
Flere motetter fra 1200-tallet viser quodlibet-lignende teknikker, og håndskriftet Codex Montpellier fra 1300-tallet inneholder flere quodlibet-lignende verk med kombinasjoner av ulike eksisterende melodier. Den første flerstemmige vokalkomposisjonen der det bevisst er brukt  usammenhengende tekst- og melodibruddstykker for å oppnå en uhøytidelige virkning er «Guter, selzamer, und künstlicher teutscher Gesang, sonderlich ettliche künstliche Quodlibet» fra 1544.I renessansen og barokken var quodlibet en populær underholdningsform. Det er kjent at medlemmer av familien Bach hadde for vane å improvisere quodlibets under familiesammenkomstene.
I Frankrike utviklet det seg i renessansen en selvstendig form for quodlibet som ble kalt fricassée og i Spania en tilsvarende med navnet ensalada.


== Eksempler ==
Den siste (trettiende) variasjonen i J.S. Bachs Goldbergvariasjoner er en quodlibet.
J.S. Bach skrev et stykke til en bryllupsfeiring som gjerne bare kalles Quodlibet, selv om det ikke er en quodlibet i egentlig forstand, men en rekke med musikalske vitser, ordspill, obskure kulturelle referanser og parodier på andre sanger.
Gallimathias musicum, en 17-stemmers quodlibet som Wolfgang Amadeus Mozart skrev da han var ti år gammel.
Enkelte av Jacob Obrechts messer inneholder kombinasjoner av ulike kjente melodier og originalskrevet materiale.
Tre quodlibets over O rosa bella av John Dunstaple er bevart i Glogauer Liederbuch. Dunstaple har beholdt den originale cantus og kombinerer inn begynnelsen av ulike tyske folkesanger i tenoren. I den første quodlibeten siterer han hele 22 kjærlighetssanger.


== Referanser ==


== Kilder ==
Rudolf Flotzinger: «Quodlibet» i Oesterreichisches Musiklexikon. Onlineutgaven, Wien 2002 ff., ISBN 3-7001-3077-5.
The Adventures of Ichabod and Mr. Toad

The Adventures of Ichabod and Mr. Toad er en amerikansk tegnet fantasyfilm fra 1949 produsert av Disney. Filmen består av to separate deler; den første er basert på barneboka Det suser i sivet (1908) av den skotske forfatteren Kenneth Grahame. Den andre er basert på novellen Legenden om Sleepy Hollow (1820) av den amerikanske forfatteren Washington Irving, her heter hovedpersonen Ichabod Crane. 
Filmen er den 11. av Disneys klassikere - helaftens tegnefilmer for kino, og den sjette i en serie av episodefilmer på 1940-tallet, etter Donald møter nye venner, Saludos Amigos, Spill for meg!, Gøy og gammen, og Melody Time. Fra 1955 av ble de to delene av filmen delt, og sendt separat på tv.


== Innhold ==
I og med at begge episodene er basert på litterære verk, fikk hver av dem en rammefortelling i realfilm hvor en forteller introduserer handlingen. Begge disse er lagt til et bibliotek. Mr Toad blir presentert av Basil Rathbone, mens Ichabod blir presentert og fortalt av Bing Crosby. 
Filmatiseringen av Det suser i sivet er basert på de delene av boka som følger Paddas (Mr. Toad) maniske interesse for kjøretøy.
Den andre delen av filmen er basert på Legenden om Sleepy Hollow av Washington Irving. Ichabod Crane er en hengslete, grådig, overtroisk og likevel sjarmerende dandy som i 1790 kommer til landsbyen Sleepy Hollow, New York, for å begynne som lærer. Landsbyen er kjent for sine spøkelser. Til tross for sin merkelige oppførsel blir han raskt populær blant kvinnene. Han konkurrerer med den bøllete Brom Bones om å gjøre kur til Katrina van Tassel, den vakre arvingen etter byens rikeste mann. På vei hjem fra en fest møter Ichabod den hodeløse rytteren, og forsvinner. 


== Om filmen ==
The Adventures of Ichabod and Mr. Toad innbrakte $1,6 millioner på verdensbasis, hvorav $1,2 millioner i USA.Den ble godt mottatt av anmelderne, noe som gjenspeiles i at den har fått 93 % på Rotten Tomatoes. Den amerikanske filmkritikeren Leonard Maltin har gitt den 3 av 4 stjerner i sin Movie Guide. Den har fått 3 av 4 ruller i norske Film Max.Den ble tildelt en Golden Globe for beste foto (fargefilm).


== Referanser ==


== Eksterne lenker ==
Offisielt nettsted
(en) The Adventures of Ichabod and Mr. Toad – kategori av bilder, video eller lyd på Commons 
(en) The Adventures of Ichabod and Mr. Toad på Internet Movie Database 
(no) The Adventures of Ichabod and Mr. Toad hos Filmfront 
(sv) The Adventures of Ichabod and Mr. Toad i Svensk Filmdatabas 
(da) The Adventures of Ichabod and Mr. Toad i Danmark Nationale Filminstitut 
(fr) The Adventures of Ichabod and Mr. Toad på Allociné 
(nl) The Adventures of Ichabod and Mr. Toad på MovieMeter 
(en) The Adventures of Ichabod and Mr. Toad på AllMovie 
(en) The Adventures of Ichabod and Mr. Toad på Turner Classic Movies 
(en) The Adventures of Ichabod and Mr. Toad på Rotten Tomatoes 
(en) The Adventures of Ichabod and Mr. Toad på Metacritic
NSH

NSH kan hvise til

Norsk sykehus- og helsetjenesteforening, en ideell organisasjon for helsefagopplysning stiftet 1937
Nasjonal Samling Hjelpeorganisasjon, NS' hjelpeorganisasjon for nødlidte i Norge 1941–1945
Junior-NM i friidrett 2017

Junior-NM i friidrett 2017 ble arrangert fra 11. til 13. august 2017, i Harstad. Arrangør var IK Hind. 


== Resultater ==


=== Herrer U23 ===


=== Kvinner U23 ===


=== Herrer U20 ===


=== Kvinner U20 ===


== Se også ==
NM i friidrett 2017


== Kilder ==
AndRo Data - Junior-NM 2017
Ivarsbyälven

Ivarsbyälven er ei elv i Årjäng kommune i Värmlands län i Sverige. Den dannes ved samløpet mellom Langebekk og Skårsälven og renner like etter ut i Hvitsjøen. På denne første strekningen danner elva riksgrensa mellom Norge og Sverige. Fra Hvitsjøen renner elva mot sør og passerer bygdene Bottner og Ivarsbyn før den munner ut nordøst i innsjøen Östen. På strekningen mellom Hvitsjøen og Bottnertjärn kalles elva Bottnerälven. Elva er 6,6 kilometer lang, hvorav strekningen mellom Hvitsjøen og Östen utgjør 4,7 kilometer.Fra Östen fortsetter vassdraget som Upperudsälven, som munner ut i Vänern.


== Referanser ==
Antonietta Ledezma

Antonietta Ledezma (født 1991?) er en menneskerettighetsaktivist fra Venezuela. Hun er yngste datter av Antonio Ledezma, som var ordfører i Caracas, men som nå holdes i husarrest etter tidligere å ha vært vilkårlig fengslet i 2015 anklaget for å legge planer for å kaste Nicolás Maduros regjering. Arrestasjonen av hennes far har motivert Antonietta Ledezma til å ta opp kampen mot diktatur i Venezuela og politikernes angrep på menneskerettighetene. Hun krever at faren skal løslates og at demokratiet i Venezuela skal gjenoppbygges. 
23. mai 2017 hadde hun innlegg på Oslo Freedom Forum 2017. I 2016 talte hun på Geneva Summit for Human Rights and Democracy og mottok på vegne av sin far møtets Courage Award, en pris han delte med Leopoldo López, en annen opposisjonspolitiker fra Venezuela som også holdes i husarrest.


== Kilder ==
Om Antonietta Ledezema på nettsidene til Oslo Freedom Forum 2017
Faren hennes ble arrestert av Maduros menn – nå ber hun verdenssamfunnet om å våkne
Oselva (Rømskog)

Oselva (i Sverige: Rommenäsälven) er ei elv i Aurskog-Høland kommune i Viken og Årjäng kommune i Värmland i Sverige. Den renner i sørøstlig retning fra Rømsjøen i Rømskog til innsjøen Östen i Årjäng. Elva er 4,6 kilometer lang, hvorav 3,4 km i Norge og 1,2 km i Sverige.


== Referanser ==
Waanje

Waanje (engelsk: Waanje River, Wange River, Upper Kittam) er en elv i Sierra Leone. Waanjes kilde ligger i nærheten av byen Kenema i den østlige provinsen i landet. Waanje flyter sørvestlig gjennom lavlandsbeltet i Sierra Leone, før den når landbarrieren ved atlanterhavskysten og vender nordvest til den forenes med den store elva Sewa og danner Kittam. Like før Waanje skifter retning, får den tilførsel fra høyre fra elva Malen, og fra venstre fra landets to største innsjøer (laguner): Mapesjøen og Mabesisjøen.


== Referanser ==
Kittam

Kittam (engelsk: Kittam River, Bum-Kittam River, Kittam Creek) er en elv i Sierra Leone. Kittam dannes ved samløpet av elvene Sewa og Waanje om lag 5 kilometer fra atlanterhavskysten og følger denne parallelt 48 kilometer i en nordvestlig retning til den når det store estuaret Sherbro River like øst for Sherbroøya. Den smale landtungen mellom elva og havet kalles Turnerhalvøya og når en høyde på ca. 10 moh. Kittams start ligger omtrent en meter over havnivå, og den flyter langsomt mot havet. Underveis dannes det laguner og små bekker, og lavlandet rundt blir ofte oversvømmet i regntiden. 
Elvesystemet Kittam har den største tilførselen til Sherbro River, og utgjør sammen med flomslettene det viktigste området for fiske og jordbruk i den sørlige delen av landet.


== Referanser ==
Love Story

Love Story er en amerikansk romantisk dramafilm fra 1970, regissert av Arthur Hiller. Filmen er basert på Erich Segals roman Love Story og er produsert av Howard G. Minsky. Ali MacGraw og Ryan O'Neal spiller hovedrollene, mens John Marley, Ray Milland og Tommy Lee Jones spiller biroller.
Filmkomponisten Francis Lai vant Oscar for beste originalmusikk for lydsporet i filmen. Love Story ble også nominert til beste film (Minsky), beste regi (Hiller), beste originalmanus (Segal), beste mannlige hovedrolle (O'Neal), beste kvinnelige hovedrolle (MacGraw) og beste mannlige birolle (Marley). Filmen vant også fem Golden Globes, blant annet for beste dramafilm, beste regi og beste kvinnelige hovedrolle i en dramafilm.Det amerikanske filminstituttet (AFI) har kåret Love Story til filmhistoriens 9. beste kjærlighetsfilm fra USA. Det populære filmsitatet «Love means never having to say you're sorry.» er fra denne filmen. Det er også på filminstituttets liste over historiens beste filmsitat.Oppfølgeren Oliver's Story ble utgitt i 1978 med O'Neal og Candice Bergen i hovedrollene.


== Handling ==
Den unge og vellykkede jusstudenten Oliver Barrett IV (Ryan O'Neal) fra Harvard møter den søte musikkstudenten Jennifer Cavalleri (Ali MacGraw), og det blir kjærlighet ved første blikk. Olivers rike far (Ray Milland) gjør alt for at forholdet ikke skal utvikle seg.


== Medvirkende ==
Ali MacGraw som Jennifer «Jenny» Cavalleri
Ryan O'Neal som Oliver Barrett IV
John Marley som Phil Cavalleri
Ray Milland som Oliver Barrett III
Russell Nype som Dean Thompson
Katharine Balfour som Mrs. Barrett
Sydney Walker som Dr. Shapely
Robert Modica som Dr. Addison
Walker Daniels som Ray Stratton
Tommy Lee Jones som Hank Simpson
John Merensky som Steve
Andrew Duncan som Reverend Blaufelt


== Referanser ==


== Eksterne lenker ==
(en) Love Story på Internet Movie Database 
(no) Love Story hos Filmfront 
(sv) Love Story i Svensk Filmdatabas 
(da) Love Story i Danmark Nationale Filminstitut 
(fr) Love Story på Allociné 
(nl) Love Story på MovieMeter 
(en) Love Story på AllMovie 
(en) Love Story på Turner Classic Movies 
(en) Love Story på Rotten Tomatoes 
(en) Love Story på Metacritic
Sherbro River

Sherbro River er et estuar i Sierra Leone, avgrenset i øst og nord av fastlandet, og i sør av Sherbroøya.
Flere elvesystemer flyter ut i Sherbro River, blant annet Kittam-Sewa-Waanje i øst og Jong i nord. Sherbro River er egentlig et sund eller strede som er åpent mot Sherbrostredet i øst, og som strekker seg 48 kilometer nord- og vestover. Ved inngangen i vest er Sherbro River ca. 32 kilometer bredt mellom Shenge Point i nord og Cape Saint Ann på Sherbroøya i sør. 
Sherbro River har sterke tidevannsstrømmer, med en hastighet på opptil 4 knop ved halv vannstand i tørketiden. I regntiden er det risikabelt for kanofiskere å krysse kanalen.


== Referanser ==
MOA-2007-BLG-197Lb

MOA-2007-BLG-197Lb er en brun dverg oppdaget i august 2015 av MOA-samarbeidet. Det er den første brune dvergen oppdaget via gravitasjonell mikrolinsing som også går i bane rundt en sollignende stjerne.


== Referanser ==
Erawan-helligdommen

Erawan-helligdommen er en hinduisk helligdom  i Bangkok i Thailand med en statue av Phra Phrom, den thailandske versjonen av den hinduiske skaperguden Brahma. Helligdommen befinner seg nær Grand Hyatt Erawan Hotel ved Ratchaprasong-krysset i distriktet Pathum Wan. Den er en populær turistattraksjon.Erawan-helligdommen ble bygd i 1956 som del av det statseide Erawan Hotel for å eliminere den dårlige karma man antok var oppstått ved det at man la hotellets grunnstein på feil dato.


== Litteratur ==
Charles Keyes: The Destruction of a Shrine to Brahma in Bangkok and the Fall of Thaksin Shinawatra. The Occult and the Thai Coup in Thailand of September 2006. Asia Research Institute Working Paper Series, Nr. 80, Dezember 2006.
T.C. Majupuria: Erawan Shrine & Brahma Worship in Thailand. Tecpress Service, Bangkok 1993 (keine ISBN)


== Referanser ==
Den spanske storlosje

Den spanske storlosje (Gran Logia de Espaňa) er en spansk storlosje innenfor frimureriet som ble grunnlagt den 6. november 1982 i Madrid. Dens nåværende hovedkvarter befinner seg i Barcelona og består av 180 losjer spredt rundt omkring i landet.Den er organisert i åtte provinser – Andalusia, Balearene, Kanariøyene, Castilla, Catalonia, Madrid, Murcia og Valencia.
Storlosjen er anerkjent av Englands forente storlosje, såvel som av alle regulære storlosjer rundt omkring i verden, og har omkring 3,000 medlemmer.
I 2016 ble tre norske broderforeninger i Den Norske Frimurerorden (I Vollajoyosa, Fuengirola og Gran Canaria) opphøyd til losjer i den spanske Storlosje. Disse losjene tillater dobbelt medlemskap i henholdsvis Den Norske Frimurerorden og den spanske storlosje.


== Referanser ==


== Eksterne lenker ==
Página oficial de la Gran Logia de España
Forhekset av månen

Forhekset av månen (originaltittel Moonstruck) er en amerikansk romantisk komediefilm fra 1987. Filmen er regissert av Norman Jewison og skrevet av John Patrick Shanley. Den handler om en 37 år gammel enke (Cher) som forelsker seg i forlovedens (Danny Aiello) temperamentsfulle lillebror (Nicolas Cage). Vincent Gardenia og Olympia Dukakis spiller biroller. Dick Hyman komponerte filmmusikken.


== Om filmen ==
Filmen fikk god kritikk og ble en kassasuksess på kino. VG ga filmen terningkast 6 og kalte den «en sjarmerende og sprelsk underholdende komedie». De roste spesielt Chers rolletolkning som den italienske enken. Forhekset av månen vant tre Oscar-priser for beste kvinnelige hovedrolle (Cher), beste kvinnelige birolle (Dukakis) og beste originalmanus (Shanley). Filmen ble også nominert til Oscar-priser for beste film, beste regi (Jewison) og beste mannlige birolle (Gardenia). Cher og Dukakis vant også hver sin Golden Globe, mens Shanley vant en Writers Guild of America Award for manuset.Det amerikanske filminstituttet (AFI) har kåret Forhekset av månen til tidenes 17. beste kjærlighetsfilm fra USA, tidenes 41. beste komediefilm fra USA og tidenes 8. beste romantiske komedie fra USA. Chers replikk «Snap out of it!» er også på filminstituttets liste over historiens beste filmreplikker.


== Handling ==
Den italienske regnskapsføreren Loretta Castorini (Cher) er en 37 år gammel enke, som har mistet troen på den store, sanne kjærligheten. Hun velger derfor å gifte seg med en av sine venner, Johnny Cammareri (Danny Aiello). Etter hvert som bryllupet nærmer seg, tar Loretta kontakt med forlovedens lillebror for å invitere ham i bryllupet. Når hun møter Ronny (Nicholas Cage) blir hun hodestups forelsket, og en romantisk kveld på operaen gjør situasjonen verre. Dilemmaet fører Loretta inn i en tid full av forviklinger med kjærligheten som ledestjerne. Utroskap og annen dramatikk råder også hos Lorettas lille, italienske familie.


== Medvirkende ==
Cher som Loretta Castorini
Nicolas Cage som Ronny Cammareri
Olympia Dukakis som Rose Castorini
Vincent Gardenia som Cosmo Castorini
Danny Aiello som Johnny Cammareri
Julie Bovasso som Rita Cappomaggi
Louis Guss som Raymond Cappomaggi
John Mahoney som Perry
Feodor Chaliapin jr. som Grandpa Castorini
Anita Gillette som Mona


== Referanser ==


== Eksterne lenker ==
(en) Forhekset av månen på Internet Movie Database 
Forhekset av månen hos Filmweb
(no) Forhekset av månen hos Filmfront 
(sv) Forhekset av månen i Svensk Filmdatabas 
(da) Forhekset av månen i Danmark Nationale Filminstitut 
(fr) Forhekset av månen på Allociné 
(nl) Forhekset av månen på MovieMeter 
(en) Forhekset av månen på AllMovie 
(en) Forhekset av månen på Turner Classic Movies 
(en) Forhekset av månen på Rotten Tomatoes